# Caroline Graham Hansen

Caroline Graham Hansen (Oslo, 18 de febrer de 1995) és una jugadora de futbol professional noruega, que juga com a davantera amb el Futbol Club Barcelona (femení) i és internacional amb Noruega. Ha jugat a Noruega, Suècia i Alemanya. Quan jugava al Wolfsburg va patir diverses lesions greus entre 2015 i 2018. Malgrat això, va arribar a dues finals de la Lliga de Campions amb el club, a més d'aconseguir 3 títols de Bundesliga i 5 Copes d'Alemanya. També va ser subcampiona d'Europa amb la selecció. El 2019 va fitxar pel FC Barcelona, on va prendre un rol protagonista per les seves assistències i va aconseguir diversos títols nacionals i internacionals, entre els quals destaquen 3 Lligues de Campions (2021, 2023 i 2024), 5 lligues, 3 copes i 3 supercopes.
Potent extrem de banda dreta, a principis de la dècada del 2020 era considerada una de les millors futbolistes en actiu, tot i no haver aconseguit cap guardó a nivell individual.

## Trajectòria
### Stabæk (2010-2013)

El primer equip de futbol professional de Graham va ser el Stabæk, de la ciutat noruega Bærum, quan tenia 15 anys. El dia de debut a la Toppserien va ser el 29 d'agost davant del FK Donn, Hansen va entrar al minut 73 substituint Solveig Gulbrandsen i aconseguint una assistència de gol en un partit amb un resultat favorable de 3-0. El Stabæk es proclamà campió de la Lliga a la 21a jornada amb la victòria davant del SK Trondheims-Ørn per 3-0 amb el segon gol de Hansen.

### Tyresö (2013)

L'agost del 2013 es fa oficial el fitxatge de Graham per l'equip suec de la Damallsvenskan el Tyresö FF. Després de disputar 7 partits a la temporada, 5 dels quals va començar des de l'inici, Hansen acaba la temporada amb 3 gols i 3 assistències. Va participar en la Lliga de Campions 2013-14 a l'anada de setzens de final davant del PSG, on va jugar d'inici i va ser substituïda al minut 74. També va jugar 60 minuts des de l'inici al partit de tornada que va acabar amb empat a 0, on va ser substituïda per la seva futura companya d'equip al FC Barcelona Jenni Hermoso. En la següent eliminatòria, davant del Fortuna Hjørring també va disposar de minuts al entrar al minut 69, en un partit que va acabar amb un marcador de 1 a 2 favorable a l'equip suec. De la mateixa manera que els partits anteriors, Graham va poder jugar el partit de tornada entrant al camp al minut 67. El partit va acabar amb victòria per 0-4, aconseguint un resultat combinat de 6-1. Hansen ja no va jugar més partits de Champions pel seu equip durant la temporada 2013-2014, que van acabar arribant a la final i perdent contra el VfL Wolfsburg per 3-4.

### Tornada a Stabæk (2014)

A causa dels problemes econòmics del Tyresö i els seus desitjos de continuar amb els estudis a Noruega Graham va decidir tornar al Stabæk el gener del 2014. En aquesta temporada va disputar 631 minuts en 9 partits marcant 2 gols. Després de la participació a la Champions la temporada anterior va atreure les mirades de la resta de clubs d'Europa.

### Wolfsburg (2014-2019)

El 8 de maig de 2014 el Wolfsburg anuncia a Graham com a segon fitxatge de la temporada després de Babett Peter per les següents 2 temporades fins al 2016. En la seva primera temporada a la Frauen-Bundesliga va jugar 1049 minuts en 7 partits on va poder marcar 7 gols. Cap al final de la seva primera temporada al club alemany, Caroline va ser diagnosticada de tendinitis rotuliana. Aquesta lesió va acabar destruint la major part del tendó del seu genoll, fet que va provocar diversos problemes de lesions durant llargues èpoques al club. La lesió la va deixar fora de la Lliga de Campions 2014-15 i de la Copa Algarve de 2015 amb la seva selecció nacional i tampoc va poder disputar la Copa del Món d'aquell any.
Durant la segona part de la temporada 2015-16, Caroline va tornar a patir una altra lesió al genoll, una fractura de ròtula. En aquesta situació, va tornar a ser apartada de la dinàmica del Wolfsburg que van aconseguir classificar-se per a la final de la Lliga de Campions 2015-16, però van ser derrotades per 4-3 en els penals davant l'Olympique de Lió després d'un empat 1-1 en el temps reglamentari.
El novembre de 2016, va tornar a patir una fractura a la cama en un partit de la Bundesliga contra l'FFC Frankfurt que la va deixar fora de joc durant dos mesos. Després de recuperar-se de la seva fractura de cama, Caroline va tenir el seu partit de retorn a la Lliga de Campions 2016-17, on el Wolfsburg es va enfrontar novament a l'Olympique Lyonnais pels quarts de final. En el partit de tornada, Graham va marcar des del punt de penal al minut 82, però les eventuals campiones van guanyar 2-1 al global. Més tard aquella temporada, el Wolfsburg va aconseguir el doblet per primera vegada en la seva història, guanyant el seu primer títol de lliga amb el club i derrotant el SC Sand 2-1 a la final de la Copa de futbol femení d'Alemanya, la DFB-Pokal de 2017.
El febrer de 2018, Graham va signar la renovació del seu contracte amb l'entitat alemanya per un any més fins a 2019. Deixant les lesions enrere va tenir una major continuïtat a l'equip, durant la temporada 2017-18 i va contribuir a guanyar per segona vegada el títol de la Bundesliga. Posteriorment, les Wölfinnen van enfrontar-se a la final de la DFB-Pokal de 2018 al Bayern Múnic. Van empatar sense gols i el títol es va haver de definir a la tanda de penals, on Caroline va marcar el penal decisiu assegurant el seu segon doblet domèstic amb el club.
Tot i haver disputat els 120 minuts del matx, Graham va acabar-lo lesionada, i menys d'una setmana després, disputaven la final de la Lliga de Campions 2017-18 novament davant l'Olympique Lyonais. En el partit, Hansen va començar com a titular, però, va patir dolor després d'un quart d'hora i va haver de ser substituïda en l'entretemps. La final va anar a la pròrroga on van perdre per 4-1.
En la seva darrera temporada amb el Wolfsburg, Caroline va decidir no renovar el seu contrato que expirava el 2019 malgrat les ofertes del propi club. Van guanyar la DFB-Pokal de 2019 por cinquena vegada, jugant els 90 minuts de la final contra el SC Freiburg que va acabar 1-0. Les Wölfinnen també van revadilar el títol de lliga, el seu tercer títol amb el club.

### FC Barcelona (2019-actualitat)
#### Temporada 2019-20

El 20 de maig del 2019 el FC Barcelona anuncia el fitxatge de Graham, que arriba procedent del Wolfsburg al acabar-se el contracte. El club català li ofereix un contracte per a dues temporades, fins al 2021. Després de la celebració del Mundial de Futbol que va tenir lloc a França, on la Noruega de Graham va arribar a quarts de final, el 29 de juliol Graham es va estrenar amb el seu nou club entrenant-se a les instal·lacions esportives de la Ciutat Esportiva Joan Gamper. Al diumenge 4 d'agost Graham va marcar el primer gol amb l'equipació blaugrana en un partit de pretemporada contra l'AEM Lleida, que el club barceloní va guanyar amb un resultat de 13-0. L'11 d'agost el FC Barcelona va jugar el segon amistós de la temporada davant de l'Olympique de Marseille a la Ciutat Esportiva Joan Gamper. Hansen va poder jugar més minuts amb l'equip blaugrana. El tercer partit de pretemporada del Barça va ser davant l'Arsenal a Anglaterra. En un partit on les blaugranes van haver de remuntar un gol de Katie McCabe al minut 36 Graham va ser clau amb les 3 assistències. La primera a Oshoala per marcar l'1 a 2 al minut 45, la segona per a Pina que marcava l'1 a 4 i finalment a Pina un altre cop per fer el definitiu 2 a 5. En el quart i últim partit de pretemporada, davant del Montpellier HSC, Graham també va començar en l'11 inicial fins a ser substituïda al minut 71, aquest partit també va acabar amb victòria per a l'equip català (1-0).
El primer títol de Graham amb el FC Barcelona el va aconseguir el 24 d'agost davant de l'Espanyol. La victòria per 4 a 0 a l'Estadi Municipal de Palamós - Costa Brava donava al conjunt blaugrana el Trofeu de la Copa de Catalunya. Hansen hi va participar amb una assistència a Mariona Caldentey que marcà el segon gol del partit.
El primer partit de Lliga va ser el 7 de setembre davant del CD Tacón a l'Estadi Johan Cruyff. Es tractava del primer partit que jugava l'equip en aquest nou estadi que va ser inaugurat el 27 d'agost. L'equip local va guanyar el partit amb la qual seria la golejada més amplia de Lliga (9-1). Graham va tenir un paper important en el partit ja que va disputar 73 minuts i va provocar el gol en pròpia de Lucía Suárez que va representar el tercer per al conjunt local al minut 36, va crear una assistència que va acabar amb gol de Mariona Caldentey al minut 40 i que suposava el quart i va acabar arrodonint la seva participació marcant el sisè gol al minut 70. En els partits posteriors de Lliga, el FC Barcelona va guanyar 19 partits dels 21 que va disputar, concedint només 2 empats davant del Rayo Vallecano i l'Atlètic de Madrid. A causa de la pandèmia de la Covid-19 la RFEF va decidir donar per acabada la Lliga i proclamar el FC Barcelona campió.
El 9 de febrer Graham va guanyar la Supercopa d'Espanya al derrotar primer l'Atlètic de Madrid (2-3) a les semifinals a l'Estadi Helmántico de Castella i Lleó amb una assistència i al golejar la Reial Societat per 1-10 a la final on Hansen va marcar el cinquè gol de l'equip català.
La competició de la Champions League es va veure interrompuda per la pandèmia de la Covid-19 i per això els partits de semifinals es van posposar fins al 21 d'agost. El partit davant de l'Atlètic de Madrid es va celebrar sense espectadors a l'estadi de San Mamés on Graham va disputar tot el partit i va acabar amb victòria per 1 a 0 i classificant-se per a la final on Hansen es trobaria el seu exequip, el Wolfsburg. La final, que es va celebrar a l'estadi d'Anoeta el dia 25 d'agost va acabar amb derrota per la mínima del FC Barcelona, tot i que Hansen va tenir oportunitats de marcar gol en els 90 minuts que va jugar. En el millor equip del torneig creat per analistes de la UEFA Caroline Graham Hansen va formar-ne part, amb les seves companyes d'equip Sandra Paños, Kheira Hamraoui i Jennifer Hermoso.
A finals del 2019, seria inclosa entre les millors 100 futbolistes de l'any segons el diari The Guardian, ocupant la posició 15. Posteriorment, seria guardonada per la Federació Noruega de Futbol amb el Gullballen a la Millor Jugadora Noruega del 2019, sent la segona dona en obtenir el trofeu.

#### Temporada 2020-21

Les blaugranes van tornar a la lliga espanyola el 4 d'octubre de 2020 davant del Real Madrid CF que va acabar en victòria del Barça per 4-0, amb dues assistències de Graham. Al final d'aquell any, Graham Hansen va ser nominada per segona vegada per al Premi The Best FIFA de 2020 al costat de la seva companya Jennifer Hermoso, on finalment obtindria el quart lloc. D'altra banda, la Federació Noruega de Futbol la va premiar per segon any amb el Gullballen 2020 com la millor futbolista noruega de l'any. Addicionalment, tornaria a ser inclosa entre les millors 100 jugadores del món per The Guardian, aquesta vegada pujant a la vuitena posició.
Graham va començar el 2021 disputant un partit al Camp Nou per la Lliga Iberdrola, a manera de commemoració del primer partit de futbol femení a l'estadi, aquest va ser davant del R. C. D. Espanyol. Graham Hansen va ser titular i es va convertir en el primer futbolista noruec (masculí o femení) en debutar-hi com a local, a més de donar l'assistència del primer gol a Alexia Putellas, a la sortida d'un corner de Caroline. El partit va acabar 5-0. Aproximadament una setmana després, el club blaugrana va fer oficial la renovació del seu contracte estenent-se fins al 2023.
A la Lliga de Campions 2020-21, el Barça es va enfrontar als setzens de final al PSV Eindhoven neerlandès. Graham va marcar dos gols que van contribuir al marcador global per 8-2. El Barcelona va superar el Fortuna Hjørring als vuitens de final, i en la fase següent, es va enfrontar al Manchester City. En el partit d'anada Graham va començar de titular, però es va retirar coixejant del camp al minut 62 per una lesió al genoll. No va ser de gravetat i va estar novament disponible pel partit de tornada, on va assistir a Asisat Oshoala en l'únic gol del Barcelona al partit, que va acabar amb resultat global de 4-2. El Barça es va enfrontar al Paris Saint-Germain en la seva eliminatòria de semifinals. Al partit de tornada, Graham va assistir Lieke Martens en el segon gol. El 16 de maig de 2021, es va disputar la final contra el Chelsea FC. Amb Caroline com titular, la noruega va marcar el quart gol de les blaugranes al minuto 36 para segellar la golejada. Graham va jugar els 90 minuts de la final i va aixecar d'aquesta forma el seu primer títol europeu després de les dues derrotes en finals de Lliga de Campions, a més d'haver superat les seves lesions.
Al final de la temporada, Graham va ser inclosa a l'Equip Ideal de la Lliga de Campions de la temporada juntament amb set companyes del Barcelona, amb un rendiment de 3 gols i 5 assistències en 9 partits. Més tard va ser inclosa com una de les nominades al premi a Davantera de la temporada de la Lliga de Campions, al costat de dues companyes d'equip. Addicionalment, va ser la màxima assistent del campionat de la Lliga Iberdrola 2020-21 amb 18 passades de gol.

#### Temporada 2021-22

El novembre de 2021, va deixar temporalment l'activitat esportiva després d'haver experimentat una freqüència cardíaca massa alta i molèsties al pit durant un partit. El club va anunciar que se li sotmetrien proves de diagnòstic cardíac com a resultat. Més tard, el club va anunciar que tornaria a jugar després de sotmetre's amb èxit al tractament per una malaltia cardíaca. El 7 de desembre va tenir l'alta mèdica i va entrar a la convocatòria pel següent partit corresponent a la cinquena jornada de la lligueta de la Lliga de Campions a camp de l'Arsenal. Graham va entrar a la segona part i va assistir a Jennifer Hermoso en el 0-4 definitiu. Després del partit va enviar un missatge d'agraïment a amics, família i metges.
El 6 de desembre l'IFFHS va fer públic l'equip ideal de l'any 2021, que la incloïa.
El primer títol de la temporada fou la Supercopa d'Espanya. En el partit de semifinal el FC Barcelona va vèncer el Reial Madrid per 1 a 0 gràcies a un gol d'Alexia Putellas al minut 91. A la final es van enfrontar a l'Atlètic de Madrid, que va acabar amb un resultat de 7 a 0. Graham va rebre el premi a la millor jugadora de la final per la contribució al seu equip, ja que va aconseguir fer tres gols i dues assistències. El segon títol de la temporada fou la Lliga, que el FC Barcelona va aconseguir sense perdre cap partit fins a ser campiones matemàticament amb un 5 a 0 contra el Reial Madrid la 24a jornada. En aquest partit Graham va forçar el quart gol blaugrana que es va marcar la defensa del Reial Madrid Babett Peter
La temporada 2023-2024, Graham va formar part de l'equip que va guanyar els quatre títols possibles (Supercopa, Copa, Lliga i Lliga de Campions) i va ser nomenada per la UEFA integrant de l'equip ideal de la competició.

## Palmarès
### Campionats estatals

| Títol | Club | País | Any |
| Toppserien | Stabæk IF | Noruega | 2011 |
| Copa de Noruega | Stabæk IF | Noruega | 2011 |
| Copa de Noruega | Stabæk IF | Noruega | 2012 |
| Toppserien | Stabæk IF | Noruega | 2013 |
| Copa de Noruega | Stabæk IF | Noruega | 2013 |
| DFB-Pokal Frauen | VfL Wolfsburg | Alemanya | 2015 |
| DFB-Pokal Frauen | VfL Wolfsburg | Alemanya | 2016 |
| DFB-Pokal Frauen | VfL Wolfsburg | Alemanya | 2017 |
| Frauen-Bundesliga | VfL Wolfsburg | Alemanya | 2017 |
| DFB-Pokal Frauen | VfL Wolfsburg | Alemanya | 2018 |
| Frauen-Bundesliga | VfL Wolfsburg | Alemanya | 2018 |
| DFB-Pokal Frauen | VfL Wolfsburg | Alemanya | 2019 |
| Frauen-Bundesliga | VfL Wolfsburg | Alemanya | 2019 |
| Copa Catalunya | FC Barcelona | Catalunya | 2019 |
| Lliga | FC Barcelona | Espanya | 2020 |
| Copa de la Reina | FC Barcelona | Espanya | 2020 |
| Supercopa d'Espanya | FC Barcelona | Espanya | 2020 |
| Lliga | FC Barcelona | Espanya | 2021 |
| Copa de la Reina | FC Barcelona | Espanya | 2021 |
| Supercopa d'Espanya | FC Barcelona | Espanya | 2022 |
| Lliga | FC Barcelona | Espanya | 2022 |
| Copa de la Reina | FC Barcelona | Espanya | 2022 |
| Lliga | FC Barcelona | Espanya | 2023 |
| Supercopa d'Espanya | FC Barcelona | Espanya | 2023 |
| Lliga | FC Barcelona | Espanya | 2024 |

### Campionats internacionals

| Títol | Club | Seu | Any |
| UEFA Women's Champions League | FC Barcelona | Göteborg | 2021 |
| UEFA Women's Champions League | FC Barcelona | Eindhoven | 2023 |
| UEFA Women's Champions League | FC Barcelona | Bilbao | 2024 |

## Estadístiques
### Gols internacionals

| Gol | Dia | Seu | Oponent | Resultat | Competició |
| 1 | 16 juny 2012 | Sarpsborg Stadion, Sarpsborg, Noruega | Bulgària | 11–0 | Eurocopa Femenina de Futbol 2013 classificatori |
| 2 | 6 març 2013 | Municipal Stadium Bela Vista, Portimão, Portugal | Japó | 0–2 | Copa d'Algarve 2013 |
| 3 | 7 juliol 2013 | Melløs Stadion, Moss, Noruega | Rússia | 2–3 | Amistós |
| 4 | 7 juliol 2013 | Melløs Stadion, Moss, Noruega | Rússia | 2–3 | Amistós |
| 5 | 25 setembre 2013 | Ullevaal Stadion, Oslo, Noruega | Bèlgica | 4–1 | Copa del Món Femenina de Futbol 2015 (UEFA) classificatori |
| 6 | 26 octubre 2013 | Sarpsborg Stadion, Sarpsborg, Noruega | Albània | 7–0 | Copa del Món Femenina de Futbol 2015 (UEFA) classificatori |
| 7 | 26 octubre 2013 | Sarpsborg Stadion, Sarpsborg, Noruega | Albània | 7–0 | Copa del Món Femenina de Futbol 2015 (UEFA) classificatori |
| 8 | 26 octubre 2013 | Sarpsborg Stadion, Sarpsborg, Noruega | Albània | 7–0 | Copa del Món Femenina de Futbol 2015 (UEFA) classificatori |
| 9 | 30 octubre 2013 | Kras Stadion, Volendam, Països Baixos | Països Baixos | 1–2 | Copa del Món Femenina de Futbol 2015 (UEFA) classificatori |
| 10 | 14 juny 2014 | Brann Stadion, Bergen, Noruega | Grècia | 6–0 | Copa del Món Femenina de Futbol 2015 (UEFA) classificatori |
| 11 | 13 setembre 2014 | Niko Dovana Stadium, Durrës, Albània | Albània | 0–11 | Copa del Món Femenina de Futbol 2015 (UEFA) classificatori |
| 12 | 13 setembre 2014 | Niko Dovana Stadium, Durrës, Albània | Albània | 0–11 | Copa del Món Femenina de Futbol 2015 (UEFA) classificatori |
| 13 | 22 gener 2016 | La Manga Club Football Stadium, La Manga, Espanya | Romania | 0–6 | Amistós |
| 14 | 9 març 2016 | Woudestein Stadium, Rotterdam, Països Baixos | Suïssa | 2–1 | Classificatori per al Torneig de Futbol Femení als Jocs Olímpics d'Estiu 2016 (UEFA) |
| 15 | 15 setembre 2016 | Aker Stadion, Molde, Noruega | Kazakhstan | 10–0 | Eurocopa Femenina de Futbol 2017 classificatori |
| 16 | 15 setembre 2017 | Fredrikstad Stadion, Fredrikstad, Noruega | Irlanda del Nord | 4–1 | Copa Mundial Femenina de Futbol 2019 classificatori |
| 17 | 19 setembre 2017 | Sarpsborg Stadion, Sarpsborg, Noruega | Eslovàquia | 6–1 | Copa Mundial Femenina de Futbol 2019 classificatori |
| 18 | 19 setembre 2017 | Sarpsborg Stadion, Sarpsborg, Noruega | Eslovàquia | 6–1 | Copa Mundial Femenina de Futbol 2019 classificatori |
| 19 | 28 novembre 2017 | Estadio Municipal de Marbella, Marbella, Espanya | Canadà | 3–2 | Amistós |
| 20 | 10 abril 2018 | Shamrock Park, Portadown, Irlanda del Nord | Irlanda del Nord | 0–3 | Copa Mundial Femenina de Futbol 2019 classificatori |
| 21 | 10 abril 2018 | Shamrock Park, Portadown, Irlanda del Nord | Irlanda del Nord | 0–3 | Copa Mundial Femenina de Futbol 2019 classificatori |
| 22 | 12 juny 2018 | SR-Bank Arena, Stavanger, Noruega | República d'Irlanda | 1–0 | Copa Mundial Femenina de Futbol 2019 classificatori |
| 23 | 17 gener 2019 | La Manga Club Football Stadium, La Manga, Espanya | Escòcia | 1–3 | Amistós |
| 24 | 17 gener 2019 | La Manga Club Football Stadium, La Manga, Espanya | Escòcia | 1–3 | Amistós |
| 25 | 6 març 2019 | Estadio Bela Vista Parchel, Algarve, Portugal | Polònia | 0–3 | Copa d'Algarve 2019 |
| 26 | 17 juny 2019 | Stade Auguste-Delaune, Reims, França | Corea del Sud | 1–2 | Copa Mundial Femenina de Futbol 2019 |
| 27 | 30 agost 2019 | Seaview Stadium, Belfast, Irlanda del Nord | Irlanda del Nord | 0–6 | Eurocopa Femenina de Futbol 2022 classificatori |
| 28 | 30 agost 2019 | Seaview Stadium, Belfast, Irlanda del Nord | Irlanda del Nord | 0–6 | Eurocopa Femenina de Futbol 2022 classificatori |
| 29 | 30 agost 2019 | Seaview Stadium, Belfast, Irlanda del Nord | Irlanda del Nord | 0–6 | Eurocopa Femenina de Futbol 2022 classificatori |
| 30 | 3 setembre 2019 | Brann Stadion, Bergen, Noruega | Anglaterra | 2–1 | Amistós |
| 31 | 4 octubre 2019 | Borisov Arena, Borisov, Belarús | Belarús | 1–7 | Eurocopa Femenina de Futbol 2022 classificatori |
| 32 | 4 octubre 2019 | Borisov Arena, Borisov, Belarús | Belarús | 1–7 | Eurocopa Femenina de Futbol 2022 classificatori |
| 33 | 8 octubre 2019 | Tórsvøllur Stadium, Tórshavn, Illes Fèroe | Illes Fèroe | 0–13 | Eurocopa Femenina de Futbol 2022 classificatori |
| 34 | 8 octubre 2019 | Tórsvøllur Stadium, Tórshavn, Illes Fèroe | Illes Fèroe | 0–13 | Eurocopa Femenina de Futbol 2022 classificatori |
| 35 | 8 octubre 2019 | Tórsvøllur Stadium, Tórshavn, Illes Fèroe | Illes Fèroe | 0–13 | Eurocopa Femenina de Futbol 2022 classificatori |
| 36 | 8 novembre 2019 | SR-Bank Arena, Stavanger, Noruega | Irlanda del Nord | 6–0 | Eurocopa Femenina de Futbol 2022 classificatori |
| 37 | 8 novembre 2019 | SR-Bank Arena, Stavanger, Noruega | Irlanda del Nord | 6–0 | Eurocopa Femenina de Futbol 2022 classificatori |
| 38 | 10 març 2020 | Estádio Algarve, Faro, Portugal | Nova Zelanda | 2–1 | Copa d'Algarve 2020 |
| 39 | 16 de setembre de 2021 | Ullevaal Stadion, Oslo, Noruega | Armènia | 10-0 | Copa Mundial Femenina de Futbol 2023 classificatori |
| 40 | 16 de setembre de 2021 | Ullevaal Stadion, Oslo, Noruega | Armènia | 10-0 | Copa Mundial Femenina de Futbol 2023 classificatori |
| 41 | 16 de setembre de 2021 | Ullevaal Stadion, Oslo, Noruega | Armènia | 10-0 | Copa Mundial Femenina de Futbol 2023 classificatori |
| 42 | 12 d'abril de 2022 | Ullevaal Stadion, Oslo, Noruega | Polònia | 2-1 | Copa Mundial Femenina de Futbol 2023 classificatori |

## Referències

* 1 2 «Noruega». UEFA Women's Euro 2022. Guia Panenka, 119 (suplement), 2022, pàg. 12.
* ↑ The Guardian
* ↑ «Serielederen malte Donn i stykker - fotball.no - Norges Fotballforbund», 03-02-2014. Arxivat de l'original el 2014-02-03. [Consulta: 17 agost 2021].
* ↑ «Direktesenter - NTB». [Consulta: 17 agost 2021].
* ↑ «Stabæk sikret seriegullet - fotball.no - Norges Fotballforbund», 22-01-2014. Arxivat de l'original el 2013-02-22. [Consulta: 17 agost 2021].
* ↑ «Graham Hansen valgte svensk klubb - sport - Dagbladet.no», 17-10-2013. Arxivat de l'original el 2013-10-17. [Consulta: 17 agost 2021].
* ↑ «Caroline Graham Hansen — svenskfotboll.se», 12-12-2013. Arxivat de l'original el 2013-12-12. [Consulta: 17 agost 2021].
* ↑ UEFA.com. «Tyresö-Paris | UEFA Women's Champions League» (en anglès). [Consulta: 17 agost 2021].
* ↑ UEFA.com. «Paris-Tyresö | UEFA Women's Champions League» (en anglès). [Consulta: 17 agost 2021].
* ↑ UEFA.com. «Fortuna-Tyresö | UEFA Women's Champions League» (en anglès). [Consulta: 17 agost 2021].
* ↑ UEFA.com. «Tyresö-Fortuna | UEFA Women's Champions League» (en anglès). [Consulta: 17 agost 2021].
* ↑ UEFA.com. «Tyresö-Wolfsburg | UEFA Women's Champions League» (en anglès). [Consulta: 17 agost 2021].
* ↑ VAVEL.com. «VAVEL UK sits down with Caroline Graham Hansen to talk football, injuries, sun and the Incredibles» (en anglès), 02-07-2021. [Consulta: 17 agost 2021].
* 1 2 «Noruega - C. Hansen - Perfil con noticias, estadísticas de carrera e historia - Soccerway». [Consulta: 17 agost 2021].
* ↑ «VfL Wolfsburg ǀ Detailseite», 13-05-2014. Arxivat de l'original el 2014-05-13. [Consulta: 17 agost 2021].
* ↑ UEFA.com. «Wolfsburg snare Stabæk's Graham Hansen» (en anglès), 08-05-2014. [Consulta: 17 agost 2021].
* ↑ «Graham Hansen: – Som om noen setter en kniv i kneet» (en noruec). tv2.no, 26-01-2016. [Consulta: 6 desembre 2021].
* ↑ «vm-1.12262125 Spiller seg gjennom smertene» (en noruec). nrk.no, 16-03-2015. [Consulta: 6 desembre 2021].
* ↑ «Skadet Graham Hansen rekker ikke VM» (en noruec). tv2.no, 19-05-2015. [Consulta: 6 desembre 2021].
* ↑ «Graham Hansen med brist i kneskåla» (en noruec). nrk.no, 07-04-2016. [Consulta: 6 desembre 2021].
* ↑ «Graham Hansen ute med brudd i leggbeinet» (en noruec). nrk.no, 02-11-2016. [Consulta: 6 desembre 2021].
* ↑ «Nytt skademareritt for Caroline Graham Hansen» (en noruec). TV2, 02-11-2016. [Consulta: 6 desembre 2021].
* ↑ «Graham Hansen i tårer etter mesterliga-tap mot Hegerberg: – Jævlig surt og bittert» (en noruec). NRK, 29-03-2017. [Consulta: 6 desembre 2021].
* ↑ «Caroline Graham Hansen tysk dobbeltmester» (en noruec). TV2, 27-05-2017. [Consulta: 6 desembre 2021].
* ↑ «Graham Hansen avgjorde da Wolfsburg ble cupmester» (en noruec). TV2, 19-05-2018. [Consulta: 6 desembre 2021].
* ↑ «Gråtkvalt Graham Hansen knust etter finaletapet» (en noruec). TV2, 24-05-2018. [Consulta: 6 desembre 2021].
* ↑ «The best club partnership in Europe is coming to an untimely end» (en anglès). Equalizer Soccer, 10-04-2019. [Consulta: 6 desembre 2021].
* ↑ «Caroline Graham Hansen og Wolfsburg vant cupen» (en noruec). TV2, 01-05-2019. [Consulta: 6 desembre 2021].
* ↑ «El Barça anuncia el fitxatge de l'estrella noruega Caroline Hansen». [Consulta: 18 agost 2021].
* ↑ «Graham Hansen ja és una més». [Consulta: 18 agost 2021].
* ↑ «Marquen els primers gols de la pretemporada». [Consulta: 18 agost 2021].
* ↑ «Barça Femení - Olympique de Marsella: Golejada en el primer i únic test com a locals (5-0)». [Consulta: 18 agost 2021].
* ↑ «Arsenal – Barça: Golejada de prestigi (2-5)». [Consulta: 18 agost 2021].
* ↑ «Montpeller – Barça Femení: Nou triomf per tancar la pretemporada (0-1)». [Consulta: 18 agost 2021].
* ↑ «Barça – Espanyol: Campiones de la Copa Catalunya! (4-0)». [Consulta: 18 agost 2021].
* ↑ VAVEL.com. «Estadi Johan Cruyff, el nuevo jardín del talento» (en castellà), 02-07-2021. [Consulta: 18 agost 2021].
* ↑ «Barça – CD Tacón: Estrena immillorable (9-1)». [Consulta: 18 agost 2021].
* ↑ «Rayo Vallecano – Barça: Poc premi a Vallecas (1-1)». [Consulta: 18 agost 2021].
* ↑ «Atlètic de Madrid – Barça: Insistència sense premi per mantenir distàncies (0-0)». [Consulta: 18 agost 2021].
* ↑ «Campiones de la Primera Iberdrola 2019-20!». [Consulta: 18 agost 2021].
* ↑ «Atlètic de Madrid - Barça Femení: A la final de la Supercopa d'Espanya! (2-3)». [Consulta: 18 agost 2021].
* ↑ «Reial Societat-Barça: Súpercampiones! (1-10)». [Consulta: 18 agost 2021].
* ↑ UEFA.com. «Venues for Round of 16 matches confirmed | Inside UEFA» (en anglès), 09-07-2020. [Consulta: 18 agost 2021].
* ↑ «Atlètic de Madrid - FC Barcelona: Rumb a semifinals de Champions! (0-1)». [Consulta: 18 agost 2021].
* ↑ «Wolfsburg - FC Barcelona: Per poc, s'escapa la final (1-0)». [Consulta: 18 agost 2021].
* ↑ UEFA.com. «Women's Champions League Squad of the Season 2019/20» (en anglès), 02-09-2020. [Consulta: 18 agost 2021].
* ↑ «The 100 best female footballers in the world 2019» (en anglès). The Guardian, 06-12-2019 [Consulta: 7 desembre 2021].
* ↑ «Ocho jugadoras del Barça entre las mejores del año» (en castellà). Mundo Deportivo, 07-12-2019. [Consulta: 7 desembre 2021].
* ↑ «La azulgrana Graham Hansen, mejor jugadora de Noruega 2019» (en castellà). As, 04-01-2020. [Consulta: 7 desembre 2021].
* ↑ «El Barça hace historia y sentencia el primer 'Clásico' femenino» (en castellà). Cadena Ser, 04-10-2020. [Consulta: 6 desembre 2021].
* ↑ «Jenni Hermoso, Hansen y Lluís Cortés pugnarán por el The Best» (en castellà). La Vanguardia, 25-11-2020. [Consulta: 6 desembre 2021].
* ↑ «Gullballen til Caroline Graham Hansen og Erling Braut Haaland» (en noruec). fotball.no, 20-12-2020. [Consulta: 6 desembre 2021].
* ↑ «The 100 best female footballers in the world 2020» (en anglès). The Guardian, 08-12-2020 [Consulta: 6 desembre 2021].
* ↑ «Día de Reinas en el Camp Nou» (en castellà). Sport, 06-01-2021. [Consulta: 6 desembre 2021].
* ↑ «Graham Hansen, primera noruega que asalta el Camp Nou» (en castellà). As, 07-01-2021. [Consulta: 6 desembre 2021].
* ↑ «El Barça debuta en el Camp Nou con una manita histórica» (en castellà). As, 06-01-2021. [Consulta: 6 desembre 2021].
* ↑ «Acord per a la renovació de Caroline Graham Hansen fins al 2023». FCBarcelona, 15-01-2021. [Consulta: 6 desembre 2021].
* ↑ «Graham y Oshoala no peligran y se espera a Kheira para el 24-A» (en castellà). Mundo Deportivo, 01-04-2021. [Consulta: 6 desembre 2021].
* ↑ «El Barcelona da un paso adelante en París» (en castellà). Marca, 25-04-2021. [Consulta: 6 desembre 2021].
* ↑ Soria, Miki. «El Barça reina en Europa con una exhibición de fútbol» (en castellà). Sport, 16-05-2021. [Consulta: 6 desembre 2021].
* ↑ «Caroline Graham Hansen, de retirarse a triunfar con su Barça» (en castellà). Mundo Deportivo, 19-05-2021. [Consulta: 6 desembre 2021].
* ↑ «Caroline Graham, el puñal de sangre fría que subió el nivel del Barça» (en castellà). Sport, 16-05-2021. [Consulta: 6 desembre 2021].
* ↑ «Ocho jugadoras del Barça en el equipo ideal de la UEFA» (en castellà). Sport, 20-05-2021. [Consulta: 6 desembre 2021].
* ↑ «El gran día del Barça femenino» (en castellà). Sport, 25-08-2021. [Consulta: 6 desembre 2021].
* ↑ «Siete jugadoras del Barcelona están nominadas a los Premios UEFA» (en castellà). Marca, 13-08-2021. [Consulta: 6 desembre 2021].
* ↑ «Los números que hacen al Barça un equipo de leyenda» (en castellà). As, 28-06-2021. [Consulta: 6 desembre 2021].
* ↑ «Hjerteinngrep for Graham Hansen» (en noruec), 11-11-2021. [Consulta: 7 desembre 2021].
* ↑ Solé, Sergi. «Alta médica para Caroline Graham Hansen tras las pruebas cardiológicas» (en castellà). Mundo Deportivo, 07-12-2021. [Consulta: 7 desembre 2021].
* ↑ «El mensaje de Graham Hansen tras su reaparición» (en castellà). Sport, 10-12-2021. [Consulta: 11 desembre 2021].
* ↑ «photo/1» (en anglès). Twitter. [Consulta: 11 desembre 2021].
* ↑ «IFFHS WOMEN’S WORLD TEAM OF THE YEAR 2021» (en anglès). [Consulta: 6 desembre 2021].
* ↑ «Barcelona - Real Madrid | Resultado de la Supercopa de España de fútbol femenino» (en castellà), 19-01-2022. [Consulta: 24 gener 2022].
* 1 2 «SUPERCOPA DE ESPAÑA IBERDROLA | FC Barcelona y Atlético de Madrid ganan en la Supercopa de España Iberdrola | rfef.es». Arxivat de l'original el 2022-01-24. [Consulta: 24 gener 2022].
* ↑ «Hansen, exhibición y MVP en la final de la Supercopa» (en castellà), 23-01-2022. [Consulta: 24 gener 2022].
* 1 2 «Barcelona - Real Madrid: ¡El Barça, campeón de liga! | Reacciones, en directo» (en castellà), 13-03-2022. [Consulta: 13 març 2022].
* ↑ Rodergas, Clara. «El Barça amansa la bèstia i fa història». L'esportiu de Catalunya, 27-05-2024. [Consulta: 27 maig 2024].
* 1 2 «Caroline Graham Hansen - Delantera FC Barcelona - Futboleras» (en castellà). [Consulta: 17 agost 2021].
* ↑ «Spieltag» (en alemany), 27-03-2014. [Consulta: 17 agost 2021].
* ↑ «Spieltag» (en alemany), 27-03-2014. [Consulta: 17 agost 2021].
* ↑ «Spieltag» (en alemany), 27-03-2014. [Consulta: 17 agost 2021].
* ↑ «Spieltag/Tabelle» (en alemany), 18-03-2014. [Consulta: 17 agost 2021].
* ↑ «Video: Wolfsburg feiert vierten DFB-Pokal-Sieg in Serie» (en alemany). [Consulta: 17 agost 2021].
* ↑ «Frauenfußball: Wolfsburg kann Fußball auch meisterlich» (en alemany). FAZ.NET. ISSN: 0174-4909.
* ↑ «Hansen eiskalt: Wölfinnen holen den DFB-Pokal» (en alemany). [Consulta: 17 agost 2021].
* ↑ «Double perfekt: Wolfsburg ist auch Meister» (en alemany). [Consulta: 17 agost 2021].
* ↑ «FCF | El FC Barcelona revalida el títol de la Copa Catalunya femenina». [Consulta: 17 agost 2021].
* 1 2 «Calendario, resultados y actas Futbol femenino. Primera Iberdrola» (en castellà). Arxivat de l'original el 2021-07-30. [Consulta: 17 agost 2021].
* ↑ «Barcelona 3-0 Logroño: resumen, resultado y goles de la final de la Copa de la Reina 2020» (en castellà), 13-02-2021. [Consulta: 17 agost 2021].
* ↑ «CRÓNICA | Un Barça Femení incontestable se lleva con autoridad la primera Supercopa (1-10) | rfef.es». Arxivat de l'original el 2021-08-17. [Consulta: 17 agost 2021].
* ↑ «Barça Women 4-2 Levante: Cup champions!» (en anglès). [Consulta: 17 agost 2021].
* ↑ UEFA.com. «Chelsea-Barcelona | UEFA Women's Champions League» (en anglès). [Consulta: 17 agost 2021].
* ↑ «Barcelona comeback reclaims Women's Champions League crow» (en anglès). UEFA, 26-06-2023. [Consulta: 6 agost 2023].
* ↑ UEFA.com. «Norway-Bulgaria | Stats | UEFA Women's EURO» (en anglès). [Consulta: 18 agost 2021].
* ↑ UEFA.com. «Norway-Belgium | Women's World Cup» (en anglès). [Consulta: 18 agost 2021].
* ↑ UEFA.com. «Norway-Albania | Women's World Cup» (en anglès). [Consulta: 18 agost 2021].
* ↑ UEFA.com. «Netherlands-Norway | Women's World Cup» (en anglès). [Consulta: 18 agost 2021].
* ↑ UEFA.com. «Norway-Greece | Women's World Cup» (en anglès). [Consulta: 18 agost 2021].
* ↑ UEFA.com. «Albania-Norway | Women's World Cup» (en anglès). [Consulta: 18 agost 2021].
* ↑ UEFA.com. «Sweden join France and Germany at Olympics» (en anglès), 09-03-2016. [Consulta: 18 agost 2021].
* ↑ UEFA.com. «Norway-Kazakhstan | UEFA Women's EURO» (en anglès). [Consulta: 18 agost 2021].
* ↑ UEFA.com. «Norway-Northern Ireland | Women's World Cup» (en anglès). [Consulta: 18 agost 2021].
* ↑ UEFA.com. «Norway-Slovakia | Women's World Cup» (en anglès). [Consulta: 18 agost 2021].
* ↑ «Canada vs. Norway - 28 novembre 2017 - Women Soccerway». [Consulta: 18 agost 2021].
* ↑ UEFA.com. «Northern Ireland-Norway | Women's World Cup» (en anglès). [Consulta: 18 agost 2021].
* ↑ UEFA.com. «Norway-Republic of Ireland | Women's World Cup» (en anglès). [Consulta: 18 agost 2021].
* ↑ «Scotland vs. Norway - 17 gener 2019 - Women Soccerway». [Consulta: 18 agost 2021].
* ↑ Fotballforbund, Norges. «Vant Algarve Cup: - Utrolig gøy å vinne» (en noruec). [Consulta: 18 agost 2021].
* ↑ «FIFA» (en anglès). [Consulta: 18 agost 2021].
* ↑ UEFA.com. «Northern Ireland-Norway | UEFA Women's EURO» (en anglès). [Consulta: 18 agost 2021].
* ↑ «Neville frustrated by England defeat» (en anglès). BBC Sport.
* ↑ UEFA.com. «Belarus-Norway | UEFA Women's EURO» (en anglès). [Consulta: 18 agost 2021].
* ↑ UEFA.com. «Faroe Islands-Norway | UEFA Women's EURO» (en anglès). [Consulta: 18 agost 2021].
* ↑ UEFA.com. «Norway-Northern Ireland | UEFA Women's EURO» (en anglès). [Consulta: 18 agost 2021].
* ↑ «Plenty of positives from Algarve Cup campaign». Arxivat de l'original el 2021-08-18. [Consulta: 18 agost 2021].
* ↑ UEFA.com. «Noruega-Armenia | Mundial femenino» (en castellà). [Consulta: 24 gener 2022].
* ↑ UEFA.com. «Norway-Poland LIVE | Women's World Cup 2022/23» (en anglès). [Consulta: 12 abril 2022].

## Enllaços externs

* Perfil a FCBarcelona.cat
* «NFF profile» (en noruec). Arxivat de l'original el 12 maig 2012. [Consulta: 6 desembre 2021].
* perfil a Stabaek (noruec)
Graham Hansen amb el Futbol Club Barcelona - Plantilles de navegació :
FC Barcelona femení 2019-20
1 Paños •
3 van der Grag •
4 Mapi •
5 Melanie •
7 Jenni •
8 Torrejón •
9 Mariona •
10 Hamraoui •
11 Alèxia •
12 Patri •
13 Tajonar •
14 Aitana •
15 Leila •
16 Graham Hansen •
17 Pereira •
18 Crnogorcevic •
19 Candela •
20 Oshoala •
21 Falcón •
22 Martens •
23 Armengol •
24 Pina •
25 Gemma •
26 Codina •
Entrenador: Cortés
FC Barcelona femení 2020-21
1 Paños •
3 Codina •
4 Mapi •
5 Melanie •
7 Jenni •
8 Torrejón •
9 Mariona •
10 Hamraoui •
11 Alèxia •
12 Patri •
13 Cata •
14 Aitana •
15 Leila •
16 Graham Hansen •
17 Pereira •
18 Crnogorcevic •
20 Oshoala •
21 Falcón •
22 Martens •
23 Jana •
24 Bruna •
25 Gemma •
29 Queiroz •
Entrenador: Cortés
FC Barcelona femení 2021-22
1 Paños •
2 Paredes •
3 Jana •
4 Mapi •
5 Melanie •
7 Graham Hansen •
8 Torrejón •
9 Mariona •
10 Jenni •
11  Alèxia •
12 Patri •
13 Cata •
14 Aitana •
15 Leila •
16 Rolfö •
17 Pereira •
18 Crnogorcevic •
19 Bruna •
20 Oshoala •
21 Falcón •
22 Martens •
23 Engen •
25 Gemma •
Entrenador: Giráldez
FC Barcelona femení 2022-23
1 Paños •
2 Paredes •
3 Codina •
4 Mapi •
5 Jana •
7 Crnogorcevic •
8 Torrejón •
9 Mariona •
10 Graham Hansen •
11  Alèxia •
12 Patri •
13 Cata •
14 Aitana •
15 Bronze •
16 Rolfö •
17 Salma •
18 Geyse •
19 Bruna •
20 Oshoala •
21 Walsh •
22 Rábano •
23 Engen •
25 Gemma •
Entrenador: Giráldez
FC Barcelona femení 2023-24
1 Paños •
2 Paredes •
4 Mapi •
5 Jana •
7 Salma •
8 Torrejón •
9 Mariona •
10 Graham Hansen •
11  Alèxia •
12 Patri •
13 Cata •
14 Aitana •
15 Bronze •
16 Rolfö •
19 Bruna •
20 Oshoala •
21 Walsh •
22 Ona •
23 Engen •
24 Brugts •
25 Gemma •
Entrenador: Giráldez :